صحت اور خاندانی بہبود کی وزارت
صحت کی قومی اتھارٹی  کامقصد اسپتالوں، لیبس اور ڈجیٹل ہیلتھ حل فراہم کرنے والوں کو 4 کروڑ روپئے تک کی مالی ترغیبات فراہم کرکے آیوشمان بھارت ڈجیٹل مشن  کے اپنائے جانےکو فروغ دینا ہے
صحت کی قومی اتھارٹی  نے ڈجیٹل صحت ماحولیاتی نظام کے شراکت داروں کے لئے ایک ڈجیٹل ہیلتھ ترغیبی ا سکیم  کااعلان کیا ہے ۔ اس اسکیم کا مقصد آیوشمان بھارت ڈجیٹل مشن  کے تحت ملک میں ڈجیٹل صحت لین دین کو مزید فروغ دینا ہے۔ اس اسکیم کے تحت اسپتالوں اور تشخیصی لیب کو ترغیبات فراہم کی جائیں گی اور اسپتالوں، صحت کے بندوبست کے انفارمیشن سسٹم اور لیباریٹری منجمنٹ انفارمیشن سسٹم جیسے ڈجیٹل صحت حل کےفراہم کاروں کوبھی اس اسکیم کے تحت ترغیبات فراہم کی جائیں گی۔
ڈی ایچ آئی ایس کے تحت صحت کی اہل سہولتیں اور ڈجیٹل حل کمپنیز ، ڈجیٹل ہیلتھ ریکارڈ کی تعداد کی بنیاد پر 4 کروڑ روپئے کی مالی ترغیبات حاصل کرسکیں گی جو انہوں نے قائم کئےہیں اور آیوشمان بھارت صحت اکاؤنٹ  سے جڑ سکیں گی۔ یہ ترغیب صحت کی سہولتوں  کے ذریعہ دستیاب کرائی جاسکتی ہیں ۔ اور یہ ان اسپتالوں اور تشخیصی لیبس کو فراہم کی جائیں گی جو اے بی ڈی ایم کے صحت سہولت کی رجسٹری کے ساتھ رجسٹرڈ ہیں اور اسکیم کے تحت اہلیت کے مخصوص ضابطے پورے کررہے ہیں۔
صحت کی قومی اتھارٹی کے سی ای او ڈاکٹر آر ایس شرما نے کہا کہ ہم سمجھتے ہیں کہ یہ اسکیم زیادہ سے زیادہ حفظان صحت کی سہولتوں اور ڈجیٹل سافٹ ویئرکمپنیوں کی حوصلہ افزائی کرے گی جس سے وہ مریضوں پر خصوصی توجہ کے ساتھ حفظان صحت کی سہولتیں فراہم کرانے کے لئےاےبی ڈی ایم میں شامل ہوسکیں گی اور اس سلسلے میں آگے آسکیں گی۔ اس مالی ترغیباتی اسکیم کے ذریعہ ہم ڈجیٹل ہیلتھ کو اپنائے جانے کی حوصلہ افزائی کررہے ہیں اس کےعلاوہ ترغیباتی اسکیم میں سلوشن  فراہم کاروں کو بھی شامل کررہے ہیں جو بورڈ پر آنے اور ماحولیاتی نظام کو مضبوط بنانے کے لئے دیگر صحت کی سہولیات کو سنبھالتے ہیں۔ ترغیبات نے شہریوں پرمرکوز دیگرپروگراموں جیسے یو پی آئی ، ٹی بی کے معاملات کی اطلاع، زچہ تحفظ اسکیم، وغیرہ کو جلد اپنانے میں ایک اہم کردار ادا کیا ہے۔
اے بی ڈی ایم کے ڈجیٹل ہیلتھ ترغیباتی اسکیم کے تحت اہم پوائنٹس حسب ذیل ہیں :
1.ترغیبات حسب ذیل کمپنیوں کو فراہم کی جائیں گی :
- صحت کی سہولیات جن میں 10 یا اس سے زیادہ بستر ہوں۔
- لیبارٹری/ریڈیالوجی تشخیصی مراکز
- ڈیجیٹل حل کمپنیاں فعال ڈیجیٹل حل فراہم کرنے والے ادارے
2. مراعات ابھا سے منسلک لین دین کی تعداد کی بنیاد پر فراہم کی جائیں گی یعنی ڈیجیٹل ہیلتھ ریکارڈ بنائے گئے اور ابھا سے منسلک ہیں۔
|
|
حفظان صحت کی سہولت
|
|
بنیادی سطح کا ضابطہ
|
|
ترغیبات
|
|
اسپتال
|
|
50لین دین فی بستر فی ماہ
|
|
بنیادی سطح سےاوپر 20 روپئے فی اضافی لین دین
|
|
تشخیص کرنےوالی ادارے / لیبس
|
|
500 لین دین فی ماہ
|
|
بنیادی سطح سے اوپر 15 روپئے فی اضافی لین دین
3.ڈیجیٹل سولیوشن کمپنیوں  کو ان کے ڈیجیٹل سلوشنز کا استعمال کرتے ہوئے صحت کے اہل اداروںکی طرف سے موصول ہونے والی ترغیبی رقم کا 25فیصد ترغیب دیا جائے گا۔
4.براہ راست مراعات کے لیے اہل نہ ہونے والے اداروں کی طرف سے کیے گئے اے بی ایچ اے سے منسلک لین دین کے لیے ، ڈیجیٹل سلوشن کمپنیوں کو ایک ترغیب فراہم کی جائے گی۔
|
|
ڈجیٹل سولوشن  کمپنیوں کے لئے لاگت پر مبنی ترغیبات
|
|
ایسے ا سپتالوں/ لیبس کے ذریعہ ہر لین دین کے لئے جو ا پنے سافٹ ویئر استعمال کررہے ہیں اور اس پالیسی کے تحت ترغیبات حاصل کررہے ہیں
|
|
صحت کے اہل اداروں کے ذریعہ حاصل کی گئی کرسپانڈنگ ترغیبی رقم کا 25 فیصد
|
|
دیگر لین لین کے لئے بشمول  فی ماہ 200سے زیادہ لین دین فراہم کی گئی ہے
|
|
5 روپئے فی لین دین
پبلک سیکٹر صحت کے اداروں کی ترغیبات کو روگی کلیان سمیتی کے تحت فنڈز میں شامل کیا جائے گا۔ ترغیبی اسکیم کا ابتدائی مالی تخمینہ چھ ماہ کی مدت کےلئے 50 کروڑ روپئے ہے اور یہ یکم جنوری 2023 سے شروع ہورہا ہے ۔
اس کے علاوہ صحت کی قومی اتھارٹی این ایچ اے 23 دسمبر 2022 سے پبلک ویبنارز کا انعقاد کرے گی تاکہ اسکیم کا تفصیلی جائزہ پیش کیا جا سکے۔ ویبنارز کاپروگرام اور لنک ویب سائٹ https://abdm.gov.in/dhis پر دستیاب ہوگا۔ ڈی ایچ آئی ایس کا مکمل متن اس پر دستیاب ہے: https://abdm.gov.in:8081/uploads/Digital_Health_Incentive_Scheme_550e710e09.pdf